CELEX: 32021D0960
Language: fi
Date: 2021-04-30 00:00:00
Title: Komission täytäntöönpanopäätös (EU) 2021/960, annettu 30 päivänä huhtikuuta 2021, eurooppalaisen tutkimusinfrastruktuurikonsortion ”Extreme Light Infrastructure – Extreme Light Infrastructure European Research Infrastructure Consortium (ELI ERIC)” perustamisesta (tiedoksiannettu numerolla C(2021) 2923) (ETA:n kannalta merkityksellinen teksti) (Ainoastaan bulgarian-, tšekin-, saksan-, unkarin-, italian- ja liettuankieliset tekstit ovat todistusvoimaiset)

15.6.2021   
               
               
                  FI
               
               
                  Euroopan unionin virallinen lehti
               
               
                  L 212/3
               
            
         KOMISSION TÄYTÄNTÖÖNPANOPÄÄTÖS (EU) 2021/960,
         annettu 30 päivänä huhtikuuta 2021,
         eurooppalaisen tutkimusinfrastruktuurikonsortion ”Extreme Light Infrastructure – Extreme Light Infrastructure European Research Infrastructure Consortium (ELI ERIC)” perustamisesta
         
            
               (tiedoksiannettu numerolla C(2021) 2923)
            
         
         (ETA:n kannalta merkityksellinen teksti)
         (Ainoastaan bulgarian-, tšekin-, saksan-, unkarin-, italian- ja liettuankieliset tekstit ovat todistusvoimaiset)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaiseen tutkimusinfrastruktuurikonsortioon (ERIC) sovellettavasta yhteisön oikeudellisesta kehyksestä 25 päivänä kesäkuuta 2009 annetun neuvoston asetuksen (EY) N:o 723/2009 (1) ja erityisesti sen 6 artiklan 1 kohdan a alakohdan,
         sekä katsoo seuraavaa:
         
                     (1)
                  
                  
                     Tšekki, Unkari, Italia ja Liettua ovat pyytäneet komissiota perustamaan eurooppalaisen tutkimusinfrastruktuurikonsortion ”Extreme Light Infrastructure – Extreme Light Infrastructure European Research Infrastructure Consortium (ELI ERIC)”. Saksa ja Bulgaria ovat ilmoittaneet päätöksistään osallistua ELI ERICiin aluksi tarkkailijoina. Ne ovat sopineet, että Tšekistä tulee ELI ERICin isäntäjäsenmaa.
                  
               
                     (2)
                  
                  
                     Asetus (EY) N:o 723/2009 on sisällytetty Euroopan talousalueesta (ETA) tehtyyn sopimukseen ETA:n sekakomitean päätöksellä N:o 72/2015 (2).
                  
               
                     (3)
                  
                  
                     Komissio on arvioinut hakemuksen asetuksen (EY) N:o 723/2009 5 artiklan 2 kohdan mukaisesti ja katsoo, että se täyttää asetuksessa säädetyt vaatimukset.
                  
               
                     (4)
                  
                  
                     Tässä päätöksessä säädetyt toimenpiteet ovat asetuksen (EY) N:o 723/2009 20 artiklalla perustetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            
               1.   Perustetaan eurooppalainen tutkimusinfrastruktuurikonsortio ”Extreme Light Infrastructure – Extreme Light Infrastructure European Research Infrastructure Consortium (ELI ERIC)”.
            
            
               2.   ELI ERICin perussäännön olennaiset osat esitetään liitteessä.
            
         
         
            2 artikla
            Tämä päätös on osoitettu Bulgarian tasavallalle, Tšekin tasavallalle, Saksan liittotasavallalle, Italian tasavallalle, Liettuan tasavallalle ja Unkarille.
         
         
            Tehty Brysselissä 30 päivänä huhtikuuta 2021.
            
               
                  Komission puolesta
               
               Mariya GABRIEL
               
                  Komission jäsen
               
            
         
         
            (1)  EUVL L 206, 8.8.2009, s. 1.
         
            (2)  ETA:n sekakomitean päätös N:o 72/2015, annettu 20 päivänä maaliskuuta 2015, yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta (EUVL L 129, 19.5.2016, s. 85).
      
      
         
            LIITE
            ELI ERICIN PERUSSÄÄNNÖN OLENNAISET OSAT
            
               1 artikla
               
                  NIMI
               
               Perustetaan neuvoston asetuksen (EY) N:o 723/2009 (1) nojalla eurooppalaisena tutkimusinfrastruktuurikonsortiona (ERIC) yhdessä paikassa sijaitseva eurooppalainen tutkimusinfrastruktuuri ’Extreme Light Infrastructure ERIC’, jäljempänä lyhytnimensä mukaisesti ’ELI ERIC’, jonka laitoksia on useissa ELI ERICin jäsenmaissa.
            
            
               2 artikla
               
                  TEHTÄVÄT JA TOIMET
               
               
                  1.   ELI ERIC käyttää teknisessä ja tieteellisessä kuvauksessa (liite I) kuvattuja teholaserlaitoksia, jäljempänä ’ELI-LAITOKSET’, yhtenä integroituna organisaationa, jolla on yhtenäinen hallinto- ja ohjausrakenne. ELI ERICin yleiskokous, jäljempänä ’yleiskokous’, voi hyväksyä ja sisällyttää ELI-LAITOKSIIN uusia laitoksia 25 artiklan 9 kohdan d alakohdan mukaisesti.
               
               
                  2.   ELI ERIC hallinnoi ELI-LAITOSTEN käyttöoikeuksia kansainvälisen vertaisarviointijärjestelmän avulla. Tavoitteidensa saavuttamiseksi ELI-ERIC muun muassa
                  
                              a)
                           
                           
                              hyödyntää ELI-LAITOSTEN koko tieteellistä potentiaalia tekemällä tiivistä yhteistyötä käyttäjäyhteisöjen kanssa, kehittämällä ja asettamalla saataville täydentäviä lähteitä ja välineitä, tarjoamalla tehokkaita palveluja ja optimaaliset olosuhteet käyttäjille sekä huolehtimalla tiedotuksesta potentiaalisille uusille käyttäjille;
                           
                        
                              b)
                           
                           
                              ylläpitää huippuosaamista ja parantaa jäsenten tutkimusyhteisöjen arvoa, laatua ja tehokkuutta myöntämällä käyttöoikeuksia kansainvälisen vertaisarvioinnin perusteella;
                           
                        
                              c)
                           
                           
                              tarjoaa jäsenille ainutlaatuisen foorumin osaamisen kehittämiseksi koordinoimalla teknologioiden tutkimusta ja kehittämistä, koordinoimalla tieteellisen ja teknisen henkilöstön yhteistä koulutusta sekä edistämällä yhteistyötä johtavien tutkimuskeskusten välillä ja teollisuuden kanssa;
                           
                        
                              d)
                           
                           
                              laatii ja panee täytäntöön innovaatiopolitiikan ja -strategian, mukaan lukien immateriaalioikeudet, teknologian hyödyntäminen ja tuki teolliselle kehittämiselle;
                           
                        
                              e)
                           
                           
                              varmistaa tehokkaan sisäisen ja ulkoisen viestinnän ELI ERICin toiminnan edistämiseksi sekä tieteellisten ja teknisten tulosten levittämiseksi;
                           
                        
                              f)
                           
                           
                              toteuttaa mahdolliset muut toimet ELI ERICin tavoitteiden tukemiseksi.
                           
                        
               
                  3.   ELI ERIC toimii voittoa tavoittelemattomasti. ELI ERIC voi harjoittaa rajoitettua taloudellista toimintaa edellyttäen, että tämä toiminta liittyy läheisesti sen päätehtävään eikä vaaranna päätehtävän suorittamista. Tästä määrätään yksityiskohtaisesti RAHOITUSSÄÄNNÖISSÄ.
               
            
            
               3 artikla
               
                  SÄÄNTÖMÄÄRÄINEN KOTIPAIKKA
               
               ELI ERICin sääntömääräinen kotipaikka on Dolní Břežany, Tšekki.
            
            
               4 artikla
               
                  TOIMIKAUSI JA PURKAMINEN
               
               
                  1.   ELI ERIC perustetaan aluksi 20 vuoden toimikaudeksi, jota voidaan jatkaa yleiskokouksen päätöksellä 25 artiklan 9 kohdan f alakohdan mukaisesti.
               
               
                  2.   ELI ERICin purkaminen edellyttää 25 artiklan 10 kohdan k alakohdan mukaista yleiskokouksen päätöstä, ja siitä on ilmoitettava Euroopan komissiolle asetuksen (EY) N:o 723/2009 16 artiklan mukaisesti. Päätöksessä on vahvistettava vähintään
                  
                              a)
                           
                           
                              selvittäjien lukumäärä ja selvittäjien lautakunnan toimintaa koskevat säännöt, jos selvittäjiä on useita;
                           
                        
                              b)
                           
                           
                              selvittäjien nimittäminen ja ELI ERICin purkamisen oikeudellisena edustajana toimivan selvittäjän nimeäminen;
                           
                        
                              c)
                           
                           
                              purkamisen perusteet, mukaan lukien mahdollinen toimintojen siirtäminen toiselle oikeussubjektille, ja selvittäjien valtuudet.
                           
                        
               
                  3.   ELI ERICin on ilmoitettava komissiolle purkamismenettelyn päättymisestä viipymättä ja joka tapauksessa kymmenen päivän kuluessa menettelyn päättymisestä.
               
               
                  4.   Purkamisen yhteydessä ELI ERICiä sitovat edelleen kaikki velvoitteet ja sitoumukset, jotka ovat suorittamatta kolmansille osapuolille. Kulloisenkin ELI-LAITOKSEN käytöstäpoistosta ja/tai uudelleenkäytöstä vastaa asianomainen ISÄNTÄJÄSEN.
               
            
            
               5 artikla
               
                  VASTUUJÄRJESTELMÄ
               
               
                  1.   ELI ERIC vastaa veloistaan.
               
               
                  2.   JÄSENTEN rahoitusvastuu ELI ERICin velvoitteista rajoittuu niiden ELI ERICille suorittamiin rahoitusosuuksiin viimeiseltä täydeltä toimintavuodelta.
               
               
                  3.   ELI ERIC ottaa asianmukaisen vakuutuksen, joka kattaa ELI ERICin toimintaan liittyvät riskit.
               
            
            
               6 artikla
               
                  KÄYTTÖOIKEUSPOLITIIKKA
               
               
                  1.   ELI ERIC tarjoaa KÄYTTÄJILLE pääsyn ELI-LAITOKSIIN avoimella valintamenettelyllä, jossa yhteisen sähköisen yhteyspisteen kautta käsiteltävät ehdotukset arvioidaan kansainvälisessä vertaisarviointimenettelyssä. Valinta perustuu kokeen tieteelliseen laatuun ja toteutettavuuteen. Ehdotusten arviointiin tai käyttöoikeuksien käyttöön liittyviä eettisiä näkökohtia olisi käsiteltävä 29 artiklassa tarkoitetun eettisen neuvoa-antavan komitean tuella.
               
               
                  2.   vertaisarviointi- ja valintaperusteisten käyttöoikeuksien ulkopuolella, maksavat vastaanottamistaan palveluista asianmukaisen hinnan 2 artiklan 3 kohdassa tarkoitetuissa rajoissa.
               
               
                  3.   KÄYTTÖOIKEUSPOLITIIKAN periaatteet esitetään tämän perussäännön liitteessä I, ja ne on määriteltävä ja esitettävä yksityiskohtaisesti erityisissä toimintaperiaatteissa. Toimintaperiaatteissa on otettava huomioon EU:n tietosuojalainsäädäntö koskien KÄYTTÄJIEN henkilötietojen jakamista JÄSENTEN kesken.
               
            
            
               7 artikla
               
                  TIETEELLISET ARVIOINTIPERIAATTEET
               
               
                  1.   ELI ERIC arvioi ja vertailee säännöllisesti tieteellisen toimintansa laatua kansainvälisellä vertaisarvioinnilla, mihin sisältyy säännöllinen arviointi sen vaikutuksista eurooppalaiseen tutkimusalueeseen ja alueisiin, joilla suoritetaan sen toimintoja, sekä vaikutuksista kansainvälisellä tasolla.
               
               
                  2.   ELI ERIC varmistaa, että sen KÄYTTÄJIEN harjoittama tutkimus täyttää korkeimmat laatua ja huippuosaamista koskevat vaatimukset, sekä edistää koulutusta ja parhaiden käytäntöjen vaihtoa. Eettiset näkökohdat olisi arvioitava 29 artiklassa tarkoitetussa eettisessä neuvoa-antavassa komiteassa. ELI ERIC arvioi tutkimuspolitiikkansa ja -ohjelmasuunnittelunsa vaikutukset ja tehokkuuden sekä näiden vaatimusten tukemiseen tarvittavat resurssit.
               
            
            
               8 artikla
               
                  TULOSTEN LEVITTÄMINEN
               
               
                  1.   ELI ERICin tehtävillä ja toimilla pyritään vahvistamaan tutkimusta, teknologian kehittämistä ja innovointia Euroopassa ja maailmanlaajuisesti. Tämän tavoitteen tueksi ELI ERIC huolehtii viestintä- ja tiedonlevitystoimista käyttäen erilaisia foorumeja kaikkien asiaankuuluvien sidosryhmien ja suuren yleisön tavoittamiseksi.
               
               
                  2.   ELI ERIC edistää toiminnallaan aikaansaatujen tieteellisten toimien, tulosten, julkaisujen ja tieteellis-teknisen tietämyksen levittämistä tutkimusyhteisölle, teollisuudelle ja suurelle yleisölle. Noudattaen 6 artiklaa, jonka mukaan pääsy on avoin ja se myönnetään tieteellisen huippuosaamisen perusteella, ELI ERIC noudattaa myös 13 artiklassa tarkoitettujen FAIR-periaatteiden mukaisten data-aineistojen ja metadatan sekä ELI ERICin julkisesti rahoitettuun tutkimukseen perustuvien tieteellisten julkaisujen avoimen saatavuuden politiikkaa.
               
            
            
               9 artikla
               
                  IMMATERIAALIOIKEUDET
               
               
                  1.   ’Immateriaalioikeudet’ on tulkittava 14 päivänä heinäkuuta 1967 tehdyn Maailman henkisen omaisuuden järjestön perustavan yleissopimuksen 2 artiklan mukaisesti.
               
               
                  2.   Jollei ELI ERICin ja käyttäjien välillä tehdystä sopimuksesta muuta johdu, käyttäjien luomat, hankkimat tai kehittämät immateriaalioikeudet ovat näiden käyttäjien omaisuutta.
               
               
                  3.   ELI ERIC hyväksyy immateriaalioikeuksia koskevat toimintaperiaatteet sekä erityiset prosessit ja menettelyt 25 artiklan 10 kohdan e alakohdan mukaisesti.
               
            
            
               10 artikla
               
                  TYÖHÖNOTTO
               
               
                  1.   ELI ERIC varmistaa henkilöstönsä yhdenvertaisen kohtelun ja yhdenvertaiset mahdollisuudet ja tukee liikkuvuutta edistääkseen henkilöstön ammatillista koulutusta ja kehitystä.
               
               
                  2.   Työhönotto- ja henkilöstöpolitiikan määrittelee ELI ERICin pääjohtaja, jäljempänä ’pääjohtaja’, ja sen hyväksyy yleiskokous. Työhönotossa sovelletaan kansainvälisiä valinta- ja arviointimenettelyjä ja palkka- ja palkkioperiaatteita, joilla pyritään kilpailuperusteisesti houkuttelemaan ja pitämään palveluksessa erittäin pätevää henkilöstöä. ELI ERICin avoimia työpaikkoja hakeviin sovellettavien valintamenettelyjen on oltava läpinäkyviä ja syrjimättömiä, ja niissä on kunnioitettava yhtäläisiä mahdollisuuksia. Rekrytointi ja työhönotto eivät saa olla syrjiviä.
               
               
                  3.   ELI ERICillä on yhtenäiset työhönoton periaatteet, ja niitä säännellään sen valtion lakien mukaisesti, jossa henkilöstö otetaan palvelukseen.
               
            
            
               11 artikla
               
                  HANKINTAPOLITIIKKA
               
               ELI ERICin pääjohtaja määrittelee hankintapolitiikan, jonka yleiskokous hyväksyy. Hankintapolitiikassa noudatetaan avoimuuden, oikeasuhteisuuden, vastavuoroisen tunnustamisen, yhdenvertaisen kohtelun, kilpailun ja syrjimättömyyden periaatteita.
            
            
               (1)  Neuvoston asetus (EY) N:o 723/2009, annettu 25 päivänä kesäkuuta 2009 , eurooppalaiseen tutkimusinfrastruktuurikonsortioon (ERIC) sovellettavasta yhteisön oikeudellisesta kehyksestä (EUVL L 206, 8.8.2009, s. 1).